Gw mau tau Sejarah dari Sekolah Menengah Kebangsaan Tunku Abdul Malik. Jelasin dalam bahasa melayu

Sekolah Menengah Kebangsaan Tunku Abdul Malik (SMKTAM), Alor Setar dibuka pada 1 Januari 1965 dengan nama Sekolah Menengah Alor Merah dan menumpang di Sekolah Kebangsaan Alor Merah (Lelaki), SK Alor Merah (Perempuan) dan SRJK (C) Pumpung (1967). Pada 23 September 1968 bangunan sekolah yang ada sekarang mula digunakan. Bangunan tambahan didirikan dan digunakan pada tahun 1972 dengan kapasiti 24 bilik darjah. Oleh kerana jumlah murid yang terus meningkat, maka persekolahan terpaksa diadakan dua sesei, pagi dan petang.

Sejak 1965 hingga akhir tahun 1974, sekolah ini dikenali dengan nama Sekolah Menengah Alor Merah. Tetapi pada 21 Oktober 1974 nama asal itu ditukarkan kepada SMK Tunku Abdul Malik. Pada 2 April 1975. Sekolah ini dibuka dengan rasminya oleh Duli Yang Teramat Mulia Tunku Abdul Malik Ibni Al-marhum Sultan Badlishah, DK., DKH., DK (Trengganu), SPMK., SPCM., DA, (Sarawak), PSB., iaitu Raja Muda Kedah.

SMKTAM terus berkembang dan beberapa pembaharuan dibuat seperti membina bangunan tiga tingkat, surau, asrama dan dewan makan, studio lukisan kejuruteraan, makmal CAD, Pusat Sumber sekolah dan bilik-bilik sumber lain untuk kemudahan komuniti sekolah.

Mulai 1999, program Pendidikan Inklusif Bermasalah Penglihatan dimulakan di sekolah ini yang melibatkan 45 pelajar yang dibawa dari Kolej Sultan Abdul Hamid, SMK St. Michael dan SMK Sultanah Bahiyah. Manakala seramai 11 guru ditugaskan untuk menjayakan program ini.

Selaras dengan seruan kerajaan untuk meningkatkan celik komputer, sekolah telah berusaha mewujudkan makmat ICT bagi keperluan warga sekolah. Melalui bantuan Citibank Berhad, sebuah makmal ICT dan sebuah makmal ICT Inklusif telah siap pada Mac 2001 dan terus digunakan sepenuhnya hingga kini. Makmal ICT sumbangan Citibank Berhad itu telah dirasmikan oleh Yang Berhormat Tan Seri Musa Mohamad Menteri PelajaranMalaysia, pada 2002.

Seiring dengan moto sekolah “BERILMU, BERDIKARI, BERAMAL”  kini SMKTAM menjadi kebanggaan seluruh warga sekolah.

CATATAN GELOMBANG PERUBAHAN SEJARAH SEKOLAH

TAHUN 2012- Sekolah Menengah Kebangsaan Tunku Abdul Malik (SMKTAM) mencatat sejarah tersendiri apabila melaksanakan persekolahan  satu sesi mulai 03 Januari 2012. Mulai tarikh ini secara rasminya persekolahan dua sesi yang sudah berlangsung selama 40 tahun sejak 1972 ditamatkan. Perubahan yang sekian lama dinantikan itu adalah seiring dengan proses peningkatan taraf SMKTAM oleh Jabatan Pelajaran Kedah sebagai salah sebuah sekolah primier peringkat daerah Kota Setar.

Senario gelombang perubahan besar  SMKTAM ini bermula apabila seramai 398 pelajar tingkatan satu, dua dan empat berpindah secara beramai-ramai ke Sekolah Menengah Kebangsaan Alor Merah (SMKAM) pada 19  Julai 2011. (SMKAM ialah sekolah baru yang dibina bersebelahan dengan SMKTAM). Serentak dengan itu juga seramai 21 orang guru SMKTAM turut berpindah bersama pelajar  ke SMKAM yang mulai beroperasi pada 17 Julai 2011.

Senarai 21 guru berkenaan adalah seperti berikut:

Mohd Fauzi  Mohd Kamal (PK Petang)